Dobrošicy
Dobrošicy (něm. Doberschütz) su wjes ze 121 wobydlerjemi (2013) w hornjołužiskim wokrjesu Budyšin. Słušeja ke gmejnje Njeswačidło a leža 155 m nad mórskej hładźinu. Hač do lěta 1974 běchu samostatna gmejna z wjesnym dźělom Koslow (wot 1936).
Susodne wjeski su Koslow w sewjeru, Liša Hora we wuchodźe, Jaseńca (gmejna Bóšicy) w juhu a Hórki (gmejna Chrósćicy) w juhozapadźe.
Prěnje historiske naspomnjenje jako Doberswicz je z lěta 1350[1].
W lěće 1884 měješe wjes po Mukowej statistice 132 wobydlerjow, mjez nimi 122 Serbow (92 %).[2] Arnošt Černik zwěsći 1956 serbski podźěl wobydlerstwa wot hišće 73 %.
bos_Latn szl_Latn szl_Latn hrv_Latn szl_Latn